Reglugerð um merkingu veiðarfæra og töpuð veiðarfæri Atvinnuvega - og nýsköpunarráðuneytið Drög að reglugerð Málefnasvið : Umhverfismál Niðurstöður í vinnslu Umsagnarfrestur er liðinn ( 23.12.2019 – 15.01.2020 ) . Umsagnir voru birtar jafnóðum og þær bárust . Skoða umsagnir . Niðurstöður samráðsins verða birtar þegar unnið hefur verið úr þeim ábendingum og athugasemdum sem bárust . Drög að reglugerð um merkingu veiðarfæra og töpuð veiðarfæri . Meðfylgjandi eru drög að reglugerð um merkingu veiðarfæra og töpuð veiðarfæri . Reglugerðin hefur áður verið til samráðs , milli 28. júní og 1. ágúst 2019 , en í framhaldi athugasemda og að höfðu samráði við hagsmunaaðila og veiðarfærasérfræðinga , hafa verið gerðar nokkrar minniháttar breytingar á henni , svolátandi :  Við 1. gr. „ Skylda til merkinga “ . Lagt er til að tekið verði skýrt fram að … þegar veiðarfæri eru um borð í veiðiskipi , skuli veiðarfærin vera merkt í samræmi við ákvæði reglugerðarinnar . Þetta er vegna eftirlits með veiðum og til að tryggja framfylgd reglugerðar .  Við 2. gr. „ Kyrrstæð veiðarfæri “ . Lagt er til að tekið verði fram að flögg skuli vera greinileg og með endurskini , en fram komu athugasemdir um að brögð væru að því að flögg væru óþarflega smá og ógreinilega merkt . Þegar er tekið fram í greininni að merkingar á baujuflöggum og belgjum skulu vera greinilegar og skulu stafir stórir og skýrir .  Við 2. gr . Lagt er til að ekki verði skylt að merkja við línuveiðar hvern bala / rekka , svo sem gert var ráð fyrir í eldri drögum að reglugerð .  Við 2. gr. „ Kyrrstæð veiðarfæri “ . Lagt er til að í lok greinarinnar komi fyrirmæli um að við veiðar á skötuseli og grásleppu sé skylt að númera netatrossur sem hver bátur á í sjó frá einum til þess fjölda trossa sem hann á í sjó . Númer netatrossu skal skráð skýrum tölustöfum á baujuflagg eða belg á báðum endum trossu . Samskonar ákvæði hafa verið fram að þessu í reglugerðum um þessar veiðar .  Við 3. gr : „ Togveiðarfæri og hringnót “ . Gerðar hafa verið nokkrar breytingar , þar sem lagt er til að nægilegt sé að merkja togveiðarfæri aðeins innan við þrjá metra frá pokaenda ( kolllínu ) . Þá skal greint frá því að fram hafa komið athugasemdir um eiginleika eða gerð merkinga . Fulltrúar ráðuneytisins hafa rætt þau mál við veiðarfæraframleiðendur , sem hafa bent á möguleika til að hagnýta sérstaklega svonefndar blikkklemmur , sem unnt væri að útbúa . Í þær má hamra merkingar . Þó varð úr að ekki er lagt til með reglugerðardrögum að tekin verði upp einhver stöðluð gerð þessara merkja og verður það því í höndum hvers útgerðaraðila að annast merkingar , eftir atvikum með ráðgjöf framleiðenda veiðarfæra . Lausi hringurinn sem festa skal á vestari enda neta bauju . Það ætti frekar að notast við djúp enda trossu . Hér á mínu svæði höfum við ávalt notast við að merkja djúpendann , enda mun rökréttara og auðveldara í framkvæmd þegar verið er að leggja t.d. norður - suður , hvar er vestari endi þá ? Einnig þegar eru kannski tvöföld röð af trossum þá er ekkert mál að fylgja því hvernig trossan liggur . Hér er t.d. mikið lagt í stefnu 300 til 330 gráður vestan við nesið , norður suður , norðan við nes og 60 til 90 gráður austan við nesið og alltaf hringur á djúpenda .